צביקה א ב ג
צביקה א', צביקה ב', צביקה ג',; על שלושתם רצינו פעם לספר,; צביקה א', צביקה ב', צביקה ג',; כל אחד שוה שלושה, אם לא יותר!; לשלושתם היה שפם ארוך כסרט,; ושלושתם ירדו איתו אל המחתרת,; וכדי שלא יכירו, הם שינו את שמם כעת,; צביקה ג', צביקה א', צביקה ב'.; בפלמ"ח היתה פרובלמה שהציקה,; כי אין ג'וב, אף לא קטן, שאין בו צביקה,; אך אף פעם לא ידענו, מי מהם צריך לצאת,; צביקה ג'? צביקה א'?  צביקה ב'?; צביקה ג', צביקה ג',; צביקה א' , צביקה א',; צביקה ב',; ל ל ל...; אם כבר מתאספים לשתות קפה בערב,; ולשיר שירים על שיבולים וחרב.; הן בלי צביקה אין שום קומזיץ, בלעדיו הכל שובת,; צביקה ג', צביקה א', צביקה ב'.; איזו יד את המחסן אתמול הריקה,; מי סחב עופות בלול? ברור, זה צביקה!; אך, אימרו נא, איזה צביקה יענש פה על החטא?; צביקה ג'? צביקה א'? צביקה ב'?; צביקה ג', צביקה ג',; צביקה א', צביקה א',; צביקה ב',; ל ל ל...; יום אחד אגרת את הגדוד הדביקה; וכתוב בכתב נשי "למסור לצביקה!"; מה קרה? עובדי הדואר לא יודעים למי לתת,; צביקה ג'? צביקה א'? צביקה ב'?; בין החברה הרכילות מיד אז קמה,; שלצביקה חברה נמצאת אי שמה,; אך שלושתם הסמיקו יחד ואמרו "זה לא אמת!"; צביקה ג'? צביקה א'? צביקה ב'.; צביקה ג', צביקה ג',; צביקה א', צביקה א',; צביקה ב',; ל ל ל...; יום אחד למחלקה הגיע קשר,; ויצאנו בו בלילה אל הגשר,; ומובן שאת החומר רק שלושה יכלו לשאת,; צביקה ג', צביקה א', צביקה ב'.; למחרת בשורה רעה כל כך הזעיקה,; כי משם איש לא חזר, אפילו צביקה...; ואנחנו לא שאלנו, לא שאלנו מי המת,; צביקה ג'? צביקה א'? צביקה ב'?; צביקה ג', צביקה ג',; צביקה א', צביקה א',; צביקה ב',; ל ל ל...; צביקה א', צביקה ב', צביקה ג',; על שלושתם רצינו פעם לספר,; צביקה א', צביקה ב', צביקה ג',; כל אחד שוה שלושה, אם לא יותר!; 